recursal/SuperWikiNEXT-32B huggingface dataset:
**இராமகிருசுணா மிசன் விவேகானந்தா பல்கலைக்கழகம்** (*Ramakrishna Mission Vivekananda University*) இராமகிருசுண இயக்கத்தினர் நிர்வகிக்கும் ஓர் பல்கலைக்கழகமாகும். இது சூலை 2005இல் பல்கலைக்கழக மானியக் குழு சட்டத்தின் மூன்றாம் பிரிவின் கீழ் நிகர்நிலைப் பல்கலைக்கழகமாக நடுவணரசால் அறிவிக்கப்பட்டுள்ளது. இது நான்கு வளாகங்களில் இயங்குகின்றது: பேலூர், கோயம்புத்தூர், ராஞ்சி, நரேந்திரப்பூர்.

இந்தப் பல்கலைக்கழகத்தில் ஊரக, பழங்குடியினர் வளர்ச்சி, குறைவீன மேலாண்மை மற்றும் சிறப்புக் கல்வி, அடிப்படை அறிவியல் கல்வி, இந்தியப் பண்பாடு மற்றும் ஆன்மீக பாரம்பரியம் குறித்த பல்வேறு பாடத்திட்டங்கள் வழங்கப்படுகின்றன. 

இப்பல்கலைக்கழகத்தில் சூலை 2008இல் கணித அறிவியலுக்கான பள்ளி திறக்கப்பட்டது. வகுப்புகள் பேலூரில் உள்ள பல்கலைக்கழக வளாகத்திலும் கொல்கத்தாவில் விவேகானந்தர் வசித்த மூதாதையர் வீட்டிலுள்ள விவேகானந்தா ஆய்வு மையத்திலும் நடத்தப்படுகின்றன. 

தனது பாடத்திட்டங்களை நாடெங்கிலும் உள்ள தனது சிறப்பு திணைக்கள மையங்களிலும் நடத்துகின்றது. கோயம்புத்தூரில் உள்ள வளாகத்தில் குறைவீன மேலாண்மை மற்றும் அவர்களுக்கான சிறப்புக் கல்வி குறித்த படிப்பு வகுக்கப்பட்டுள்ளது. இராஞ்சியிலும் நரேந்திரப்பூரிலும் உள்ள மையங்களில் ஊரக வளர்ச்சி, பழங்குடியினர் வளர்ச்சி, மேலாண்மை குறித்த படிப்பு வழங்கப்படுகின்றது.

மேற்சான்றுகள்
-------------

1. ↑  "UGC Act-1956" (PDF). *mhrd.gov.in/*. Secretary, University Grants Commission. 1 February 2016 அன்று பார்க்கப்பட்டது.

வெளி இணைப்புகள்
---------------

* Official website
**பெரியார் நகர்** (*Periyar Nagar*) இந்தியாவின் தமிழ்நாட்டில் சென்னையின் வடமேற்கில் அமைந்துள்ள மக்கள் தொகை அடர்த்தியான புறநகர்ப் பகுதியாகும். வாகன எரிபொருட்கள் விற்பனை நிலையங்கள், துணிக்கடைகள், மருத்துவ வசதிகள், உடற்பயிற்சி மையங்கள், காய்கனிகள் விற்பனைக் கடைகள், விளையாட்டுப் பொருட்கள் விற்பனை நிலையங்கள், உணவகங்கள், உடல், முக, சிகை அலங்காரங்கள் நிலையங்கள், தோட்டக்கலை சம்பந்தப்பட்ட பொருட்கள் விற்பனை நிலையங்கள் என பலதரப்பட்ட மக்களின் தேவைக்கேற்ப சேவைகள் நிறைந்த பகுதியாக முக்கியத்துவம் பெறுகிறது.

அமைவிடம்
--------

இந்த ஊர் 13.115540°N 80.223432°E என்ற புவியியல் ஆள்கூறுகளில் அமைந்துள்ளது. வில்லிவாக்கம், கொளத்தூர் (சென்னை), பெரவள்ளூர், ஜெனரல் குமாரமங்கலம் காலனி, அகரம், திரு. வி.க. நகர், ஜவஹர் நகர், செம்பியம் மற்றும் பெரம்பூர் ஆகிய ஊர்களுக்கும் அருகில் பெரியார் நகர் அமைந்துள்ளது.

போக்குவரத்து
------------

### பேருந்து போக்குவரத்து

இங்கு பேருந்து நிலையம் ஒன்று உள்ளது. அதிகாலை முதல் இரவு வரை இங்கிருந்து சென்னை நகரின் முக்கிய பகுதிகளுக்கு பேருந்து சேவைகள் தங்கு தடையின்றி கிடைக்கப் பெறுகின்றன.

### தொடருந்து போக்குவரத்து

அருகிலுள்ள தொடருந்து நிலையங்கள்:

* + வில்லிவாக்கம் தொடருந்து நிலையம்
	+ பெரம்பூர் லோகோ வொர்க்ஸ் தொடருந்து நிலையம்
	+ பெரம்பூர் கேரேஜ் வொர்க்ஸ் தொடருந்து நிலையம்
	+ பெரம்பூர் தொடருந்து நிலையம்

### வானூர்திப் போக்குவரத்து

சென்னை பன்னாட்டு விமான நிலையம் இங்கிருந்து சுமார் 20 கி.மீ. தொலைவில் உள்ளது.

கல்வி
-----

### பள்ளிக்கூடங்கள்

பெரியார் மெட்ரிகுலேஷன் மேல்நிலைப்பள்ளி ஒன்றும் தனியார் பள்ளிகள் சிலவும் உள்ளன.

### கல்லூரி

இந்து சமய அறநிலையத் துறை சார்பில் இந்தாண்டு துவக்கப்பட்டுள்ள 'அருள்மிகு கபாலீஸ்வரர் கலை மற்றும் அறிவியல் கல்லூரி' தற்காலிகமாக, கொளத்தூர் எவர்வின் பள்ளி வளாகத்தில் அமைந்துள்ளது. இது இங்கிருந்து சுமார் 2 கி.மீ. தொலைவில் உள்ளது.

மருத்துவ வசதி
-------------

இங்குள்ள 'அரசு புறநகர் மருத்துவமனை' நவீன வசதிகளுடன் கூடிய அரசு மருத்துவமனை ஆகும். பெரியார் நகர் மற்றும் அதனைச் சுற்றியுள்ள ஊர்களிலுள்ள மக்களுக்கும் மிகவும் பயனுள்ளதாக இருக்கிறது.

தொழில்
------

உலகப் பிரசித்தி பெற்ற பெரம்பூர் 'இரயில் இணைப்புப் பெட்டித் தொழிற்சாலை', இவ்வூருக்கு அருகில் அமைந்துள்ளது. இவ்வூர் மக்களில் பெரும்பாலானோர் இங்கு வேலை செய்கின்றனர் என்பது குறிப்பிடத்தக்கது.

பொழுதுபோக்கு
------------

### பூங்கா

பெருநகர சென்னை மாநகராட்சி பொழுதுபோக்கு பூங்கா ஒன்று உள்ளது.

### விளையாட்டு மைதானம்

பெருநகர சென்னை மாநகராட்சி விளையாட்டு மைதானம் ஒன்றும் உள்ளது.

வழிபாட்டுத் தலங்கள்
-------------------

இந்துக் கோயில்கள், கிறித்தவ ஆலயங்கள், முஸ்லீம் பள்ளிவாசல்கள் என மக்களுக்கு ஆன்மீக வழிகாட்டுதல் தலங்கள் உள்ள ஊர்.

மேற்கோள்கள்
-----------

1. ↑   (in ta) *Āṉanta vikaṭaṉ: Ananda vikatan*. **69**. Vācaṉ Paplikē sans. 1994. பக். 68. .
2. ↑  V Subburaj (2006) (in en). *Tourist Guide to Chennai*. Motilal Books UK. பக். 63. பன்னாட்டுத் தரப்புத்தக எண்:9788174780409, 8174780408. .
3. ↑  NEELA GANGULY (2019) (in en). *SLUMS OF INDIA*. பக். 73. .
**மு. பிச்சைக்கனி** (பிறப்பு: சனவரி 2 1947) இவர் சிங்கப்பூர் தமிழ் எழுத்தாளர்களுள் ஒருவராவார். தமிழ்நாடு, புதுக்கோட்டை மாவட்டம், அன்னவாசலுக்கருகிலுள்ள புதூர் எனும் கிராமத்தைப் பிறப்பிடமாகக் கொண்ட இவர் அன்னவாசல் அரசினர் தொடக்கப் பள்ளியில் தனது கல்வியைத் தொடங்கி பின்பு பர்மா (மியன்மார்) தலைநகர் ரங்கூனுக்குச் சென்று புனித கேப்ரியல் எஸ்.பி.ஜே. பள்ளியில் இணைந்து கற்று பின்னர் தமிழகம் திரும்பி, திருச்சி ஜமால் முகமது கல்லூரியிலும், விருதுநகர் வி.எச்.என்.எஸ்.என். கல்லூரியிலும் கல்வி கற்று இரசாயனத்தில் முதுகலைப் பட்டம் பெற்றார். வணிகம், கணினிக் கணக்கு நிர்வாகம் போன்ற துறைகளில் டிப்ளோமா பெற்றுள்ள இவர் தமிழ், இந்தி, உருது, ஆங்கிலம், அரபி, பர்மிய மொழிகளை கற்றறிந்தவராவார்.

இலக்கியப் பணி
-------------

1963ல் எழுத்துலகில் பிரவேசித்த இவரின் முதல் சிறுகதையான 'ஆ!!! நீயா?' எனும் தலைப்பில் பர்மிய நாளிதழில் வெளியானது. இதனைத் தொடர்ந்து சிறுகதை, கவிதை ஆகிய துறைகளில் கூடிய ஆர்வம் காட்டிவந்துள்ளார். மேலும் கல்கி இதழில் வெளியான ஸ்ரீகாஞ்சி சங்கராச்சாரியாரின் ஒரு பக்கக் கட்டுரையை ஆங்கிலத்தில் மொழிபெயர்த்து வழங்கியுள்ளார்.

வகித்த பதவிகள்
--------------

தமிழகத்தில் தமிழ் இக்கிய மன்றத்தின் செயலாளராகவும், 1997ல் சிங்கப்பூர் தமிழ் எழுத்தாளர் கழகத்தின் உறுப்பினராகவும், விருதுநகர் வி.எச்.என்.எஸ்.என். கல்லூரியின் வெள்ளிவிழா மலரைத் தயாரிப்பதற்கு பொறுப்பாளராகவும் இருந்துள்ளார்.

உசாத்துணை
---------

* சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
**மேகா ராஜகோபாலன்** (**Megha Rajagopalan**) ஐக்கிய அமெரிக்க நாட்டில் இந்திய வம்சாவளியினரான இவர் *பஸ்ஃபீட் நியூஸ்* (BuzzFeed News) எனும் செய்தி நிறுவனத்தின் ஊடகவியலாளராக, வெளிநாடுகளில் செய்தி சேகரிக்கும் பணி செய்கிறார். சீனா நாட்டின் சிஞ்சியாங் மாகாணத்தின் முகாம்களில் கைதிகளாக இருந்த இரண்டு டஜன் உய்குர் இசுலாமிய பழங்குடி மக்களைக் கண்டுபிடித்து, அவர்களின் நம்பிக்கையை வென்று, அவர்களின் கனவுக் கணக்குகளை உலகத்துடன் பகிர்ந்து கொள்ளும்படி அவர்களை சமாதானப்படுத்தினார். உய்குர் இசுலாமியப் பழங்குடி இன மக்களுக்கு எதிராக சீன அரசு மேற்கொள்ளும் மனித உரிமை மீறல்களை நேரில் கண்ட இவர் எழுதிய தொடர் கட்டுரைகள் மூலமாக இந்த செய்தி உலகம் முழுவதும் பரவியது. இந்த அவலத்தை வெளிஉலகுக்கு கொண்டுவந்த மேகா ராஜகோபாலனைப் பாராட்டி இவருக்கு, இரண்டு பங்களிப்பாளர்களுடன் 2021-ஆம் ஆண்டில் புலிட்சர் விருது வழங்கப்பட்டுள்ளது.

வரலாறு
------

சீனாவின் சிஞ்சியாங் மாகாணத்தில் உள்ள உய்குர் இசுலாமியப் பழங்குடி இன மக்களுக்கு பல்லாண்டுகளாக சீன மக்கள் குடியரசு தொடர்ந்து கட்டாய கருத்தடை செய்வதாகவும், தொழிலாளர் சட்டத்தை மீறி அவர்களிடம் அதிக வேலை வாங்குவதாகவும், பெற்றோர்களிடமிருந்து குழந்தைகளை பிரித்து, தடுப்பு முகாம்களில் தங்க வைத்து சீன முறையிலான கல்வி வழங்குவதாகவும், இசுலாமிய வழிபாட்டு உரிமை மறுக்கப்படுவதாகவும் மேகா ராஜகோபாலன் தனது கட்டுரையில் தொடர்ந்து எழுதி வந்தார். மேலும் கட்டிடக்கலை மற்றும் கட்டிடங்களின் செயற்கைக்கோள் படங்களின் தடயவியல் பகுப்பாய்வில் நிபுணத்துவம் பெற்ற கட்டிடக் கலைஞர் **அலிசன் கில்லிங்** மற்றும் தரவு பத்திரிகையாளர்களுக்கு ஏற்றவாறு கருவிகளை உருவாக்கும் புரோகிராமர் **கிறிஸ்டோ புஷெக்** ஆகியவர்களின் உதவியுடன், சிஞ்சியாங் மாகாணத்தில் உய்குர் மக்களை அடைத்து வைக்கப்படும் தடுப்பு முகாம்கள் குறித்தான செயற்கைக் கோள் புகைப்படங்களை ஆதாரமாக வெளியிட்டார். இதனையடுத்து ஐக்கிய நாடுகள் அவை சிஞ்சியாங் மாகாணத்தில் நடக்கும் மனித உரிமை மீறல்கள் குறித்து சீனாவிடம் விளக்கம் கேட்டது. சீனா இந்த குற்றச்சாட்டை தொடர்ந்து மறுத்து வந்தாலும் ஐக்கிய இராச்சியம், ஐக்கிய அமெரிக்க நாடு, ஐரோப்பிய ஒன்றியம் உள்ளிட்ட பல நாடுகள் சீனாவின் இந்த மனித உரிமை மீறலுக்கு கடும் எதிர்ப்பு தெரிவித்தது.

மேலும் உய்குர் பழங்குடி இன மக்கள் தயாரிப்பில் உருவாகும் கைவினை பொருட்களை வாங்க அமெரிக்கா மறுத்தது. இது சர்வதேச அளவில் உய்குர் மக்களுக்கு நீதி கிடைக்க உதவியது.

மேற்கோள்கள்
-----------

1. ↑  Meet Megha Rajagopalan, Indian origin journalist who won Pulitzer prize *zeenews.india.com*. Retrieved 15 June 2021
2. ↑  David Mack; Tasneem Nashrulla (11 June 2021). "BuzzFeed News Has Won Its First Pulitzer Prize For Exposing China’s System For Detaining Muslims" (in en). *BuzzFeed News*. .
3. ↑  Indian-origin journalist wins Pulitzer Prize for exposing China's Uyghur Muslims detention camps
4. ↑  Indian-origin journalist wins Pulitzer Prize for exposing China's vast infrastructure for detaining Muslims

வெளி இணைப்புகள்
---------------

* 2021 Pulitzer Prize Winners
**ஐக்கிய மக்கள் கட்சி** (*United Peoples' Party*) வங்காளதேசத்தில் 1974 ஆம் ஆண்டு காசி சாபர் அகமதுவால் நிறுவப்பட்டது. பொது வாக்கெடுப்பு மூலம் சனாதிபதியாக பதவியேற்ற சியாவுர் ரகுமானுடன் ஐக்கிய மக்கள் கட்சியை ஒரு கூட்டணி அரசாங்கத்திற்கு காசி சாபர் கொண்டு சென்றார். காசி சாபர் அகமது கல்வி அமைச்சரானார் என்றாலும் சமரசம் செய்ய முடியாத கருத்து வேறுபாடு காரணமாக கூட்டணியை விட்டு வெளியேறினார். இருப்பினும், இவரது முன்னாள் நண்பர்கள் பலர் சியாவின் புதிய கட்சியான வங்காளதேச 
தேசியவாத கட்சியில் இணைந்தனர். சனாதிபதி உசைன் முகம்மது எர்சாத்தின் இராணுவ எதிர்ப்புப் பாத்திரத்திலும் அகமது முக்கிய பங்கு வகித்தார். வங்காளதேசத்தில் 1975 ஆம் ஆண்டுக்குப் பிறகு அரசியல் மாற்றங்கள் நிகழ்ந்தன. தலைவர்கள் தங்கள் பழைய கட்சிகளை விட்டு வெளியேறி புதிய கட்சிகளில் இணைந்தனர். அகமது தனது ஐக்கிய மக்கள் கட்சியைக் கலைத்துவிட்டு சனாதிபதி எர்சாத்தின் சாட்டியா கட்சியில் சேர்ந்தார்

மேற்கோள்கள்
-----------

1. ↑  "Profile - Mr. Kazi Zafar Ahmed". Tritiyomatra.com. 2017-04-21 அன்று பார்க்கப்பட்டது.
2. ↑  "New Age – Kazi Zafar Ahmed: a personal tribute". Archive.newagebd.net. 2015-10-08. 2017-04-22 அன்று மூலம் பரணிடப்பட்டது. 2017-04-21 அன்று பார்க்கப்பட்டது.
**மேக்கரை(MEKKARAI)** தமிழ்நாட்டில் தென்காசி மாவட்டம் செங்கோட்டை வட்டத்தைச் சேர்ந்த வருவாய் கிராமம். இவ்வூரில் அடவி நயினார் அணை உள்ளது.மேக்கரை கிராமம் ஆனது தமிழக மற்றும் கேரள எல்லையில் உள்ளது.விவசாயத்தையே முக்கிய தொழிலாக கொண்ட மேக்கரை பகுதி நிலங்களில் மரவள்ளி கிழங்கு, நெல், தென்னை, வாழை உள்ளிட்டவை பயிரிடப்படுகின்றன. கார் சாகுபடியில் நேரடியாக பாசன வசதி பெறும் 2,500 ஏக்கர் உள்பட மொத்தம் 3,500 ஏக்கர் நிலத்தில் நெல் சாகுபடி நடைபெறுகிறது. 

மேக்கரை கிராமத்தில் ஒரு கி.மீட்டர் இடைவெளியில் எருமைச்சாவடி அருவி உள்ளது, குறவன் பாறை என இரண்டு ஆறுகள் ஓடுகின்றன. இவை 20 அடி அகலம் கொண்டவை. இந்த ஆறுகள் மேற்கு தொடர்ச்சி மலையில் உற்பத்தியாகி மேக்கரை, அச்சன்புதூர், இடைகால், சாம்பவர்வடகரை, சுரண்டை, வீ.கே.புதூர் வழியாக 50 கி.மீட்டர் வரை பயணித்து சிற்றாற்றில் கலக்கிறது. இந்த இரண்டு ஆறுகளில் வருடம் முழுவதும் தண்ணீர் ஓடுவது சிறப்பு.குருமுனிவன் புடை என்ற இடத்தில்**ஸ்ரீஅகஸ்திய நவக்கிரக கோவில்** உள்ளது, இங்கு வனமகா கணபதி மற்றும்,ஒன்பது நவக்கிரகங்கள் ஒரே இடத்தில் உள்ளது, இது மேக்கரையில் இருந்து 2 கிலோமீட்டர் மலை மேல் செல்ல வேண்டும்.மேக்கரை கிராம(தமிழக) எல்லையில் **கோட்டை வாசல் கருப்பசாமி கோவில்** உள்ளது..... இது மிகவும் பழமையான கோவில் ஆகும்,இந்த கோவிலில் தை மாதம் திருவிழா நடைபெறும்,மேக்கரை ஊரின் நடுவே **பூதத்தார் கோவில்** உள்ளது,இங்கு பழமையான நான்கு மரங்கள் உள்ளன,மேக்கரை ஊரில் அரசு நடுநிலை பள்ளி ஒன்று உள்ளது
**போக்குவரத்து வசதி**-

```
    **ஜெயராம் பஸ்** இது மேக்கரையில் இருந்து செங்கோட்டை,தென்காசி, குற்றாலம்,வழியாக ஆலங்குளம் வரை செல்லும்,ஒரு நாளைக்கு மூன்று முறை வந்து செல்லும்,
```

```
     **கேரள அரசு பேருந்து** இது அச்சன்கோவிலில் இருந்து மேக்கரை மற்றும் செங்கோட்டை வழியாக புனலுருக்கு இரண்டு பேருந்துகள் வந்து செல்லும்
```

```
 **அரசு பேருந்து** காலை மற்றும் மாலை இருவேளை மேக்கரையில் இருந்து தென்காசி வரை செல்லும்
```

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2013-08-08 அன்று மூலம் பரணிடப்பட்டது. 2013-07-05 அன்று பார்க்கப்பட்டது.
**இர. இராஜகோபால தொண்டைமான்** (R. Rajagopala Tondaiman) என்று பிரபலமாக அழைக்கப்படும் ஸ்ரீ பிரக்தம்ப தாச இராஜா இராஜகோபால தொண்டைமான் பகதூர் ஓர் இந்திய சமூகவாதியும், புதுக்கோட்டை அரச இல்லத்தின் தற்போதைய தலைவராக உள்ளார். இவர் அம்மா மக்கள் முன்னேற்றக் கட்சியின் அரசியல்வாதியான சாருபாலா தொண்டைமானை மணந்தார்.

ஆரம்ப கால வாழ்க்கை
------------------

இராஜகோபால தொண்டைமான் 1957 செப்டம்பர் 6 ஆம் தேதி இளவரசர் ராஜ ராஜகோபாலா தொண்டைமனின் இளைய சகோதரர் இராதாகிருஷ்ண தொண்டைமான் என்பவருக்கும், அவரது மனைவி இரமா தேவி ஆகியோருக்குப் பிறந்தார். இவர், சென்னையில் தனது பள்ளிப்படிப்பையும், கல்லூரிப் படிப்பையும் முடித்தார். இவரை திருமணம் செய்து கொள்ளாத இவரது மாமா இராஜகோபால தொண்டைமான் இவரது சிறு வயதிலேயே இவரைத் தத்தெடுத்தார்.

பொது வாழ்க்கை
-------------

16 ஜனவரி 1997 அன்று இவரது மாமா இராஜகோபால தொண்டைமான் இறந்தபோது இவர், புதுக்கோட்டையின் மன்னரானார்.  இந்தப் பதவியானது சடங்குகளுக்கும், குடும்பங்களுக்கு சொந்தமான சில அறக்கட்டளைகளுக்கு தலைமை தாங்குவதற்கும் உதவுகிறது. மேலும் ,இவர், ஒரு சில சங்கங்களின் புரவலராகவும், கோவில்களின் பரம்பரை அறங்காவலரகவும் இருக்கிறார்.

துப்பாக்கி சுடுதலில் பயிற்சி பெற்ற இவர், புதுக்கோட்டை துப்பாக்கி சுடுவோர் சங்கத்தின் தலைவராகவும், தமிழ்நாடு துப்பாக்கி சுடுவோர் சங்கத்தின் துணைத் தலைவராகவும் இருக்கிறார். இவர் இந்திய தேசியத் துப்பாக்கி சுடுவோர் சங்கத்தின் உறுப்பினராகவும், வேத ஞானத்தை மீட்டெடுப்பதற்கான இயக்கத்தின் ஒருங்கிணைப்பாளராகவும் இருக்கிறார் .

குடும்பம்
---------

இவர் சாருபாலா தொண்டைமான் என்பவரை மணந்தார். இந்த தம்பதியருக்கு ஆர். பிருத்விராஜ் தொண்டைமான், என்ற ஒரு மகனும், இராதா நிரஞ்சனி தேவி என்ற ஒரு மகளும் உள்ளனர்.

மேற்கோள்கள்
-----------

1. 1 2  S. J. Micheal Collins, "Requiem for Tamil Nadu royalty" பரணிடப்பட்டது 2021-07-09 at the வந்தவழி இயந்திரம், *DT Next*, 22 January 2018.
2. 1 2  Rahul Ravikumar "This shooter is right on target", *The New Indian Express*, 13 October 2016.
3. ↑  "Sarubala files nomination in Tiruchi", *The Hindu*, 5 April 2014, updated 21 May 2016.
4. ↑  K. Ezhilarasan, "Young daughter of AMMK candidate, elderly mother of VCK chief turn campaigners in Tiruchy", *The New Indian Express*, 14 April 2019.
**பி.கே. பரமேஸ்வரன் நாயர்** *(P. K. Parameswaran Nair)* (1903-1988) இவர் ஓர் சுயசரிதையாளரும், விமர்சகரும், கட்டுரையாளரும், இலக்கிய வரலாற்றாசிரியரும் ஆவார். இவர் மலையாள இலக்கிய வரலாற்றை எழுதினார்.  மகாத்மா காந்தியின் சுயசரிதை எழுதுவதிலும் இவர் பெயர் பெற்றவராவார்.

படைப்புகள்
----------

இவர் ஒரு சுயசரிதையாளராகவும், விமர்சகராகவும், கட்டுரையாளராகவும், இலக்கிய வரலாற்றாசிரியராகவும் தன்னை நிலைநிறுத்திக் கொண்டார். ச. வே. இராமன் பிள்ளையை, 'சாகித்யபஞ்சனன்' பற்றிய வாழ்க்கை வரலாறுகளை இவர் எழுதியுள்ளார். அவை மலையாளத்தின் இலக்கிய தலைசிறந்த படைப்புகளாக விளங்குகின்றன. மேலும் மகாத்மா காந்தியை பற்றிய இவர் நூலும் உன்னதமானது. இவர் வால்டேர், நெப்போலியன், போன்ற சிறந்த ஆளுமைகளை பற்றி எழுதியுள்ளார். சாகித்திய அகாதமி வெளியிட்டுள்ள இவரது 'மலையாள இலக்கிய வரலாறு' ஆங்கிலம் தவிர கிட்டத்தட்ட அனைத்து முக்கிய இந்திய மொழிகளிலும் மொழிபெயர்க்கப்பட்டுள்ளது. சுமார் பன்னிரெண்டுக்கும் மேற்பட்ட தொகுதிகளில் சேகரிக்கப்பட்ட பல கட்டுரைகளும் விமர்சன ஆய்வுகளும் இவரிடம் உள்ளன. சொற்களிலும் செயல்களிலும் ஒரு காந்தியவாதியான இவர், காந்திய கொள்கைகளை மக்களிடையே பரப்புவதற்காக மகத்தான சேவையைச் செய்தார். மேலும், 'கேரள காந்தி சமாரக நிதி' யுடன் அதன் பல நடவடிக்கைகளில் குறிப்பாக 'காந்திஜியின் தேர்ந்தெடுக்கப்பட்ட எழுத்துக்கள்' என்ற ஏழு தொகுதிகளின் வெளியீட்டில் நெருக்கமாக தொடர்புடையவராக இருந்துள்ளார்.

நினைவு
------

இவரது நினைவாக 1991 ல் பரமேசுவரன் நாயர் சமாரகா அறக்கட்டளை என்ற அறக்கட்டளை ஒன்று உருவாக்கப்பட்டது. அறக்கட்டளை அதன் கடந்த இருபத்தி எட்டு ஆண்டுகளின் தொடக்கத்தில் மலையாள இலக்கியத்தில் சிறந்த வாழ்க்கை வரலாற்றாசிரியருக்கு பரமேசுவரன் நாயர் சமாரக விருதையும், ஒவ்வொரு ஆண்டும் நவம்பர் 25 ஆம் தேதி மலையாள இலக்கியத்தில் சிறந்த விமர்சனத்திற்கு பேராசிரியர் குப்தன் நாயர் சமாரக விருதையும் வழங்கி வருகிறது.

குறிப்புகள்
-----------


1. ↑
2. ↑  "காப்பகப்படுத்தப்பட்ட நகல்". 2016-03-04 அன்று மூலம் பரணிடப்பட்டது. 2020-07-24 அன்று பார்க்கப்பட்டது.
**காலியம் ஆர்சனைடு பாசுபைடு** (*Gallium arsenide phosphide*) என்பது (GaAs1-xPx) என்ற பொது வாய்ப்பாடால் விவரிக்கப்படும் ஒரு குறைக்கடத்தி பொருளாகும். காலியம் ஆர்சனைடும் காலியம் பாசுபைடும் சேற்ந்து ஒரு கலப்புலோகமாக இது உருவாகிறது. இதன் வாய்ப்பாட்டில் உள்ள x என்ற பின்னத்தால் குறிப்பிடப்படும் பல்வேறு விகிதங்களில் கலந்துள்ளது. 

சிவப்பு, ஆரஞ்சு மற்றும் மஞ்சள் ஒளி-உமிழும் இருமுனையங்களை உற்பத்தி செய்ய காலியம் ஆர்சனைடு பாசுபைடு பயன்படுத்தப்படுகிறது. GaP/GaAsP பல்லினக் கட்டமைப்பை உருவாக்க இக்கலப்புலோகம் பெரும்பாலும் காலியம் பாசுபைடு அடி மூலக்கூறுகளில் வளர்க்கப்படுகிறது. மின்னணு பண்புகளை மாற்றியமைப்பதற்காக நைட்ரசனுடன் (GaAsP:N) கலந்து இது உருவாக்கப்படுகிறது.

இவற்றையும் காண்க
----------------

* காலியம் ஆர்சினைடு
* காலியம் இண்டியம் ஆர்சனைடு ஆண்டிமோனைடு பாசுபைடு
* காலியம் பாசுபைடு

மேற்கோள்கள்
-----------

1. ↑  Tadashige Sato and Megumi Imai (2002). "Characteristics of Nitrogen-Doped GaAsP Light-Emitting Diodes". *Japanese Journal of Applied Physics* **41**: 5995–5998. doi:10.1143/JJAP.41.5995.
கதிர் மருத்துவத்தில் **சம அளவு ஈயம்** (*lead equivalent* அல்லது *lead equivalence*) என்பது ஒரு பொருள் கொடுக்கும் தடுப்பளவைப் போன்று, ஒரே கதிருக்கு அதே தடுப்பளவைக் கொடுக்கும் ஈயத்தின் கனவளவு ஆகும்.

கதிர்வீச்சிலிருந்து பாதுகாப்பு பற்றி ஆராயும் நிலையில், கதிர்களை ஏற்கும் பொருட்களை கதிர் மூலத்திற்கும் நபர்களுக்கும் நடுவே வைத்து, கதிர்வீச்சின் அளவைக் குறைக்க முடியும். பொதுவாக காங்கிரீட் சுவர், செங்கற் சுவர், மற்றும் பலபொருட்களும் பயன்படுகின்றன. கதிர் ஐசோடோப்பு சேமிப்புக் கலங்களும் இதுபோல் இரும்பு, உருக்கு, ஈயம் போன்ற உயர் அடர்த்தி உலோகங்களால் ஆனவையாக உள்ளன.

எடுத்துக்காட்டிற்காக, வெவ்வேறு தடிப்புள்ள (thickness) இரண்டு ஏற்பிகளின் வழியாக ஒரே ஆற்றலுள்ள மின்காந்தக்கதிர் சென்று வெளிப்படுவதாகக் கொள்வோம். வெளிப்படும் கதிர்களின் அளவும் செறிவும் சமமாக இருக்கின்றன. எனவே இரண்டிலும் ஏற்றுக்கொண்ட அளவுகளும் சமம் μ(1)L(1) = μ(2)L(2) என்று காட்ட.முடியும். இங்கு μ(1), μ(2) நேரியல் செறிவு குறைப்புக் குணகம் (Linear attenuation coefficient): L(1), L(2) என்பன முறையே ஊடகங்களின் தடிமனளவுகளாகும். எனவே சமன்பாட்டிலிருந்து L(1) =μ(2)L(2)|μ(1) ஆகும். இங்கு

L (1) -- ஈயத்தின் கனம்
L(2) -- இரண்டாவது காப்புப் பொருளின் கனம்
μ(1) -- ஈயத்தின் நேரியல் செறிவு குறைப்புக் குணகம்
μ(2) -- இரண்டாவது பொருளின் செறிவு குறைப்புக் குணகம்.
MV கதிர்களுக்கு சில பொருட்களுக்கு μ மதிப்பு கீழே உள்ளது.

|  |  |
| --- | --- |
| பொருள் | μ மதிப்பு (cm-1) |
| ஈயம் | 0.772 cm-1 |
| உருக்கின் | 0.463 |
| அலுமினியம் | 0.165 |
| காங்கிரீட் | 0.170 |
| செங்கல் | 0.120 |

வெளி இணைப்புகள்
---------------

* Lead Equivalence test procedure
**வில்லியம் தாமஸ் கிரீன் மார்ட்டன்** (*William Thomas Green Morton*, ஆகஸ்ட் 9, 1819–ஜூலை 15, 1868) அமெரிக்கப் பல் மருத்துவர்; அறுவை சிகிச்சை வல்லுநர். மனிதனின் உணர்ச்சி நிலையில் ஆழ்ந்த மாற்றத்தை ஏற்படுத்தக்கூடிய கண்டுபிடிப்பான நோவை உணராவண்ணம் உணர்ச்சி மயக்கமூட்டும் முறையை (Anaesthesia) பயன் படுத்துவதைப் புகுத்துவதற்கு மூல காரணமாக விளங்கியவர். நோயாளி விழித்திருக்கும்போதே, அறுவை சிகிச்சை மருத்துவர் அவரது எலும்புகளில் அரத்தைப் பாய்ச்சி அறுப்பது என்ற கொடிய வேதனை மிக்க முறைக்கு முற்றுப் புள்ளி வைக்க உதவியவர். ஈதரை மயக்க மருந்தாகப் பயன்படுத்தி அறுவை சிகிச்சையில் நோய் உணராவண்ணம் செய்தவர்.

இளமை
----

அமெரிக்காவில் மாசாசூசெட்ஸ் மாநிலத்தில் சார்ல்ட்டன் நகரில் 1819 ஆம் ஆண்டில் மோர்ட்டோன் பிறந்தார்.. இளமைப் பருவத்தில் பால்டிமோர் பல் மருத்துவக் கல்லூரியில் படித்துப் பட்டம் பெற்றார். 1842 -ல் இவர் ஹோரெல் வேல்ஸ் என்ற பல் மருத்துவருடன் கூட்டு சேர்ந்து பல் மருத்துவத் தொழில் நடத்தினார். வேல்ஸ் உம் உணர்ச்சி மயக்க முறையில் ஆர்வம் கொண்டிருந்தார். ஆனால் 1843 -ல் இந்த கூட்டுத் தொழில் முடிவுற்றது.

பணிகள்
------

மோர்ட்டோன் தமது மருத்துவத் தொழிலில் செயற்கைப் பற்களைப் பொருத்துவதில் தனித் திறமை பெற்றவராக விளங்கினார். செயற்கைப் பற்களைப் பொருத்துவதற்கு முதலில் பழைய பல்லின் வேரை அப்புறப்படுத்த வேண்டியிருந்தது. பல்லின் வேர்களைப் பிடுங்குவது மிகவும் வேதனையைத் தந்தது. இதற்கு எதேனும் ஒருவகை மயக்க மருந்தைக் கண்டுபிடிப்பது இன்றியமையாததாயிற்று.

1844 -ல் இவரின் பழைய கூட்டாளியான வேல்ஸ் ' சிரிப்பூட்டும் வாயு' எனப்பட்ட நைட்ரஸ் ஆக்சைடை வலி நீக்கும் மயக்க மருந்தாகப் பயன்படுத்தி பரிசோதனைகள் நடத்தலானார். கனக்டிக்கட் மாநிலத்தில் ஹார்ட்ஃபோர்டில் மருத்துவத் தொழிலாற்றும் போது நைட்ரஸ் ஆக்சைடைப் பல் நோய் சிகிச்சையில் வேல்ஸ் பயன் படுத்தினார். ஆனால், பாஸ்டனில் இந்த முறையைப் பொதுமக்களுக்குச் செயல் விளக்கம் செய்து காட்ட இவர் முயன்றபோது தோல்வியுற்றார்.  

மோர்ட்டோன் தமது நோக்கங்களுக்கு நைட்ரஸ் ஆக்ஸைடு போதிய அளவுக்குப் பயனுடையதாக இராது என்பதை உணர்ந்தார். அதை விட ஆற்றல் வாய்ந்த ஒரு மருந்தைக் கண்டுபிடிப்பதில் தீவிரமாக ஈடுபட்டார். சார்லஸ் டி. ஜேக்சன் என்பவர் ஒரு மருத்துவ வல்லுநராகவும், விஞ்ஞானியாகவும் விளங்கியவர், அவர் மோர்ட்டோனிடம் ஈதரை(Ether) மயக்க மருந்தாகப் பயன்படுத்திப் பார்க்கும்படி ஆலோசனை கூறினார். ஈதருக்கு உணர்ச்சி மயக்கமூட்டுகிற பண்பு உண்டு என்பதை 300 ஆண்டுகளுக்கு முன்னரே பாராசெல்சஸ் (Paracelsus) என்ற புகழ் பெற்ற சுவிஸ் மருத்துவர் கண்டுபிடித்திருந்தார். 19 ஆம் நூற்றாண்டின் முற்பகுதியிலும் இது பற்றிய ஓரிரு அறிக்கைகள் வெளியாகி இருந்தன. ஆனால் ஈதர் பற்றி எழுதிய ஜாக்சனோ வேறு எவருமோ இந்த வேதிப் பொருளை அறுவை சிகிச்சைக்குப் பயன்படுத்தியதில்லை.

உசாத்துணை
---------

* மைக்கேல் ஹெச்.ஹார்ட், 100 பேர் (புதிய வரலாறு படைத்தோரின் வரிசை முறை), மீரா பதிப்பகம்-2008
**பி. கே. நாயர்**  (*Paramesh Krishnan Nair*, 6 ஏப்பிரல் 1933 - 4 மார்ச்சு 2016) என்பவர் ஆயிரக்கணக்கான திரைப்படங்களைப் பாதுகாத்து ஆவணப்படுத்தியவர். இவர் திரைப்பட வரலாற்றாளர் மற்றும் திரைப்பட விழா ஆலோசகராகவும் கருதப்படுகிறார்.

இளமைக் காலம்
------------

திருவனந்தபுரத்தில் பிறந்த நாயர் கேரளப் பல்கலைக் கழகத்தில் அறிவியல் கற்றார். அனந்தசயனம், பக்த பிரகலாதா போன்ற புராணத் திரைப்படங்கள் பார்ப்பதில் ஆர்வம் ஏற்பட்டு இளம் அகவை முதல் திரைப்பட ஆர்வம் கொண்டார். கல்லூரிப் படிப்பை முடித்தவுடன் திரைப்படம் எப்படி உருவாக்குகிறார்கள் என்பதை அறிந்து கொள்ள மும்பைக்குச் சென்றார்.

பணிகள்
------

மெகபூப் படப்பிடிப்பு நிலையத்தில் சேர்ந்தார். ரிசிகேசு முகர்சியின் படங்களில் அவரும் இணைந்து பணியாற்றினார். புனேயில் அரசுத் திரைப்படக் கல்லூரி தொடங்கிய நிலையில் பி.கே.நாயர் அங்கு சேர்ந்தார். 1964 இல் இந்திய திரைப்பட ஆவணக் காப்பகம் தொடங்கப்பட்டது. இந்தக் காப்பகத்தில் நாயர் உதவி இயக்குநராக 1965 இல் பணியில் சேர்ந்தார். 1991 இல் ஒய்வு பெற்றார். 12000 திரைப்படங்களைத் தேடிக் கண்டுபிடித்து ஆவணப்படுத்தினார். அவற்றில் 8000 இந்திய மொழிப் படங்களும் மீதம் அயல் நாட்டுப் படங்களும் அடக்கம். திரைப்படச் சுருள்களை மிகுந்த கவனத்துடன் பாதுகாத்து அவற்றை ஆவணப்படுத்தினார்.

1913 இல் தாதாசாகெப் பால்கே உருவாக்கிய ராஜா ஹரிச்சந்திரா என்னும் திரைப்படச் சுருள்களைப் பெரு முயற்சி செய்து கண்டுபிடித்து மறு பிரதி எடுத்து ஆவணப் படுத்தினார். அதுபோல கலியாமர்தான், ஜமாய் பாபு ஆகிய படங்களும் டிவிடி யாக மாற்றப்பட்டன.

விருதுகள்
---------

சத்தியஜித் ரே நினைவு விருது 2008 இல் நாயருக்கு வழங்கப்பட்டது. இவரது வாழ்க்கைப் பற்றிய ஓர் ஆவணப்படம் செல்லுலாய்ட் மனிதர் என்ற பெயரில் சிவேந்திர சிங் துங்கர்பூர் என்பவரால் உருவாக்கப்பட்டு இத்தாலியிலும் இந்தியாவிலும் திரையிடப்பட்டது. இந்தப் படத்திற்கு 2 தேசிய விருதுகள் கிடைத்தன.

மேற்கோள்
--------

1. ↑  "PK Nair, the reel historian". *India Today*. 3 May 2013.
2. ↑  Nair, C. Gouridasan (4 March 2016). "Legendary film archivist P.K. Nair passes away" – www.thehindu.com வழியாக.
**இளமாரம் கரீம்** (ஜூலை 1, 1953) ஒரு இந்திய அரசியல்வாதி, தொழிற்சங்கவாதி மற்றும் இந்தியாவின் கம்யூனிஸ்ட் கட்சியின் (மார்க்சிஸ்ட்) உறுப்பினர் ஆவார். அவர் 2006-2011 முதல் வி.எஸ். அச்சுதானந்தன் தலைமையிலான இடதுசாரி ஜனநாயக முன்னணி அரசாங்கத்தில் தொழில் மற்றும் வர்த்தக அமைச்சராக இருந்தார். கேரள சட்டமன்றத்தில் கோழிக்கோட்டில் உள்ள பேப்பூர் தொகுதியை அவர் பிரதிநிதித்துவப்படுத்துகிறார்

தொழில்
------

ஜூலை 1, 1953 அன்று மலப்புரம் மாவட்டத்தில் இளமாரம் என்ற இடத்தில் கரீம் பிறந்தார். கரீம் கவுலூர் ராயன்ஸ் மற்றும் மாவூரில் பணியாற்றினார். அவர் ஒரு தொழிற்சங்க உறுப்பினராகவும் பின்னர் குவாலியர் ராயன்ஸ் தொழிற்சங்க தலைவராகவும் ஆனார். 1985 ஆம் ஆண்டு மூடப்பட்ட போது மாவூர் தொழிற்சாலையை மீண்டும் திறக்கும் முயற்சியில் அவர் பங்குபெற்றார். கரீம் ஓடு தொழிற்துறை மற்றும் கேரளா முழுவதும் அதன் மறுமலர்ச்சி நடவடிக்கைகளை ஒழுங்குபடுத்துவதில் கருவியாக இருந்தார்.

மேற்கோள்கள்
-----------

1. ↑  "Members of Legislative Assempbly". கேரள அரசு. 30 January 2010 அன்று மூலம் பரணிடப்பட்டது. 20 December 2009 அன்று பார்க்கப்பட்டது.
2. ↑  "Elamaram Kareem". Government of Kerala. 8 ஏப்ரல் 2010 அன்று மூலம் பரணிடப்பட்டது. 20 December 2009 அன்று பார்க்கப்பட்டது.
மைக்கேல் தோப்பிங்கு (Michael Topping)
**மைக்கேல் தோப்பிங்கு** (Michael Topping , மைக்கேல் டொப்பிங்(கு) )(1747–1796) மதராசில் (இப்பொழுதுள்ள சென்னையில்) செங்கோட்டையின் தலைமைக் கடல் அளவையராக இருந்தார். ஐரோப்பாவுக்கு வெளிய, இன்று மிகப்பழமையான ஒரு தொழிற் கல்லூரியாக அறியப்படும் கிண்டி பொறியியற் கல்லூரியை இவர் மே 17, 1794 -இல் நிலவளவைக்கான கல்லூரியாக நிறுவினார். அப்பொழுது இக்கல்லூரியில் எட்டு மாணவர்களே இருந்தனர். 1858 -இல், இது குடிசார் பொறியியல் கல்லூரியாகவும், பின்னர் 1861 -இல் பொறியியற்கல்லூரியாகவும் உருப்பெற்றது.

தோப்பிங்கு, இந்தியாவின் முதல் முழுநேர தொழில்சார் நில அளவையாளராகப் பணிபுரிந்தார். இந்தியாவின் தென்கிழக்கே உள்ள தொண்டைமண்டலக் கரையோரக் கடல்பகுதிகளில் நில அளக்கைகள் மேற்கொண்டார். வில்லியம் பெற்றி (William Petrie) என்னும் வானவியலாளரை உந்தி அவருடைய கருவிகளைக் கல்லூரிக்கு நன்கொடையாகத் தரச்செய்தார். இதைக் கொண்டு நுங்கம்பாக்கத்தில் 1792 இல் ஒரு வானவியல் கூர்நோக்ககம் (observatory) அமைக்க உதவினார். தோப்பிங்கு பிரித்தானியக் கிழக்கிந்தியக் கும்பெனியின் வானவியலாளராக அமர்த்தப்பெற்றார். இவர் 1796 -இல் இயற்கை எய்தினார்.

உசாத்துணை
---------

* Lourdusamy, John, Bosco, Chapter 15, *College of Engineering, Guindy 1794-1947* in D.P. Chattopadhyaya (Gen Ed.), Uma Das Gupta (Ed), *History of Science, Philosophy and Culture in Indian Civilization, Volu XV Part 4, Science and Modern India Institutional History 1784-1947*, Pearson Longman 2011, பக்கம் 429 அணுகப்பட்ட நாள் மார்ச்சு 13, 2012
* The alumni remember, The Hindu பரணிடப்பட்டது 2008-03-17 at the வந்தவழி இயந்திரம்
**பதடிவைகலார்** சங்ககால நல்லிசைப் புலவர்களுள் ஒருவர். இவரின் இயற்பெயர் தெரிந்திலது. தலைவியுடன் பழகாத நாள் வீணான நாள் பகடி வைகல் எனும் பொருள் படி இவர் பாடிய குறுந்தொகை 323 ஆம் பாடலே இவருக்கு இப் பெயரைப் பெற்றத் தந்தது. பதடி என்றால் உமி வீணானது என்றும் வைகல் என்றால் நாள் என்றும் பொருள்.

பதடிவைகலார் சங்ககாலப் புலவர். இவரது பாடல் ஒன்றே ஒன்று உள்ளது. அது குறுந்தொகை 323. இவர் பாடல் தொடரால் பெயர் பெற்ற புலவர். தம் பாடலில் "பதடி வைகல்" என்னும் தொடரைப் பயன்படுத்தியுள்ளார். இவரது இயற்பெயர் தெரியாத நிலையில் எட்டுத்தொகை தொகுப்பு குறுந்தொகை நூலைத் தொகுத்த ஆசிரியர் இவருக்குப் பதடிவைகலார் எனப் பெயர் சூட்டியுள்ளார்.

பாடல் சொல்லும் செய்தி
---------------------

போர்வினை முடிந்தபின் இல்லம் மீளும் தலைவன் தன் நெஞ்சுக்குச் சொல்கிறான்.

எல்லாம் செல்லி என்ன பயன்? இங்கு இருந்த ஒவ்வொரு நாளும் **பதர்போல் சாவியாகிவிட்டது**. இங்கு ஒவ்வொரு நாட்காலையிலும் பாணர் தம் எழால் பறையை முழக்கிப் படுமலைப்பண் பாடுகின்றனர்.

மழை பொழிந்து பூத்த முல்லைமணம் அவள் நெற்றியில் கமழ, அவள் கூந்தல் மெத்தையில் வாழாத நாட்கள் தானே இவை. (எனவே இவை பதடி வைகல்)  

\* எழால் = போர் முரசம்  

\* படுமலை = வெற்றி முழக்கப் பண்  

### பதடி

பதடி என்பது அரிசி இல்லாத நெல், இது நெல் தூற்றும்போது காற்றில் பறக்கும். எதற்கும் பயன்படாது. எருவாகக்கூடப் பயன்படுத்த முடியாது. ஆண்டுக்கணக்கில் மக்காது. கொல்லர் இதனைத் தம் உலைக்களத்தில் இரும்பைக் காய்ச்ச எரிப்பொருளாகப் பயன்படுத்துவர்.
#### ஒப்புநோக்கம்

"பயனில்சொல் பாராட்டுவானை மகன் எனல், மக்கட்பதடி எனல்" - திருக்குறள்.

மேற்கோள்கள்
-----------

1. ↑  **எல்லாம் எவனோ பதடி வைகல்**
பாணர் படுமலை பண்ணிய எழாலின்  

வானத் தெழுஞ்சுவர் நல்லிசை வீழப்  

பெய்த புலத்துப் பூத்த முல்லைப்  

பசுமுகைத் தாது நாறும் நறுநுதல்  

அரிவை தோளிணைத் துஞ்சிக்  

கழிந்த நாளிவண் வாழு நாளே (**குறுந் 323)**
**1929 லுஃப்தான்சா ஜங்கர்சு ஜி 24 விபத்து** (1929 Luft Hansa Junkers G.24 Crash) என்பது, ஒரு வானூர்தி விபத்தாகும். இது, 1929-ஆம் ஆண்டு நவம்பர் 6-ம் திகதி புதன்கிழமையன்று, இங்கிலாந்து தென்கிழக்கு பிராந்தியத்தியமான சர்ரே (Surrey) பெருநகரத்தின் அருகிலுள்ள காட்ஸ்டோன் (Godstone) எனும் கிராமப்புறப் பகுதியில் இவ்விபத்து நிகழ்ந்ததாக அறியப்பட்டது.

இவ்வானூர்தி விபத்தின்போது சர்வதேச அட்டவணைப்படி ஐக்கிய ராஜ்ய சர்ரே, கிராய்டன் வானூர்தி தளத்திலிருந்து (Croydon Airport) - வானேறி, நெதர்லாந்தின் ஆம்ஸ்டர்டாம் மாநகர வானூர்தி தளத்தை நோக்கி, பயணித்ததாக மூலாதாரம் உள்ளது.

லுஃப்தான்சா ஜங்கர்சு ஜி 24 விபத்து எனும் நிகழ்வில் , வானூர்தி சேவைப் பணியாளர்கள் குழுவின் உறுப்பினர்கள் மூவரும் (3), பயணிகளாக ஐவரும் (5), ஆக எட்டு (8) பேர்கள் பயணித்ததில் இவ்விபத்தில், 7 பேர்கள் கொல்லப்பட்டு, ஒருவர் (1) மட்டும் காயங்களுடன் உயிர்தப்பியதாக சான்றாதாரத்தில் காணப்பட்டது.

வானூர்தி
--------

ஒபெர்ஸ்க்ளேசின் சி/என் 911 (Oberschlesien c/n 911) எனும் பெயருடைய இவ்வானூர்தி, லுப்தான்சா இயக்கியதாகும். இது, ஜங்கர்ஸ் ஜி 24 டி-903 (Junkers G 24 D-903) வகையை சேர்ந்ததாகும்.

பாதிக்கப்பட்டவர்கள்
-------------------

பாதிக்கப்பட்ட நாட்டவர்கள்.

| தேசியம் | பணிக்குழுனர் | பயணிகள் | பலியானோர் | காயமடைந்தோர் |
| --- | --- | --- | --- | --- |
| செருமனி செருமானியர் | 4 | – | 4 | – |
| இங்கிலாந்து இங்கிலாந்தியர் | – | 3 | 2 | 1 |
| இந்தியா பிருத்தானிய இந்தியர் | – | 1 | 1 | – |
| **மொத்தம்** | 4 | 4 | 7 | 1 |

மேற்கோள்கள்
-----------

1. ↑  Accident description - Aviation Safety Network (ASN) - பார்த்த நாள்: மார்ச்சு 19 2016
2. ↑  ovguide.com - Watch 1929 Luft Hansa Junkers G 31 Crash Video - பார்த்த நாள்: மார்ச்சு 19 2016
[*தொடர்பிழந்த இணைப்பு*]
3. ↑  flightglobal.com - Aviation History19291929-1 - 1633.PDF - பார்த்த நாள்: மார்ச்சு 19 2016
4. ↑  airhistory.org.u - Civil Aircraft Register - Germany - பார்த்த நாள்: மார்ச்சு 20 2016
5. ↑  ACCIDENT DETAILS
நோயினால் ஒரு கன்றுக் குட்டிக்கு இரத்த கட்டிகளுடன் ஏற்பட்ட வயிற்றுப்போக்கு
**நீணநீர்க் காய்ச்சல்** (Theileriosis) என்னும் நோய் மத்திய தரைக்கடல் பகுதியிலிருந்து மத்திய கிழக்குப் பகுதிவரையும், மொராக்கோவிலிருந்து, இந்தியா மற்றும் சீனாவின் மேற்குப் பகுதிகள்வரையிலான கால்நடைகளைத் தாக்கும் நோயாகும். இவை தெய்லீரியா என்னும் இரத்த ஓரணு ஒட்டுண்ணியின் மூலம் ஏற்படுகிறது. ஹயலோமா எனப்படும் உண்ணிகள் மூலம் இந்நோய் பரவுகிறது. ஈஸ்ட் கோஸ்ட் காய்ச்சலுடன் ஒப்பிடும்போது இந்த நோய் ஒரு காலத்தில் "இலகுவானதாக" கருதப்பட்டது. இப்பிராந்தியத்தில் ஐரோப்பிய கலப்பின மாட்டு இனங்கள் அறிமுகப்படுத்தப்பட்ட பின்னர், இந்நோய் பெரிய அளவில் பொருளாதார பாதிப்பை ஏற்படுத்தும் நிகழ்வுகளில் ஒன்றாக மாறியது.

நாட்டுவகை கால்நடைகள் நல்ல நோய் எதிர்ப்பு ஆற்றல் கொண்டதாக உள்ளதால் இந்த விலங்குகள் நோயை தாங்குகின்றன, குறிப்பாக எருமைகள், குறைந்த பாதிப்புக்குள்ளாகின்றன.

பரவும் முறை
-----------

இந்நோயானது ஹயலோமா என்ற உண்ணிகள் மூலம் பரவுகிறது. ஹயலோமா உண்ணிகள் நீணநீர்க் காய்ச்சல் பாதிக்கப்பட்ட மாடுகளைக் கடிக்கும் பொழுது தெய்லேரியா ஓரணு ஒட்டுண்ணிகள் உண்ணியின் உமிழ்நீர் வழியாக உண்ணியின் உடலுக்குள் சென்று பெருக்கமடையும்.இதே உண்ணி மற்ற மாடுகளைக் கடிக்கும் பொழுது மற்ற மாடுகளுக்கும் பரவுகிறது.

நோய்க்கான அறிகுறிகள்
--------------------

* காய்ச்சல்
* நீணநீர்க்கணு வீக்கம்
* மூச்சு விடுதலில் சிரமம்
* பால் உற்பத்தி குறைதல்
* இரத்தச்சோகை
* மஞ்சள் காமாலை

மேற்கோள்
--------

1. ↑  With mortalities up to 50 to 80 percent in the 1980s (L. Mahin).
2. ↑  Theileriosis - Cattle reviewed and published by WikiVet, accessed 11 October 2011.
**பதார்பூர்** *(Badarpur)* என்பது இந்தியாவின் அசாம் மாநிலம் கரீம்கஞ்சு மாவட்டத்திலுள்ள ஒரு நகரம் மற்றும் வர்த்தக நகரம் ஆகும்.

புவியியல்
---------

24.9°வடக்கு 92.6°கிழக்கு என்ற அடையாள ஆள்கூறுகளில் பாதார்பூர் நகரம் அமைந்துள்ளது. கடல் மட்டத்திலிருந்து சராசரியாக 16 மீட்டர் (52 அடி) உயரத்தில் இந்நகரம் அமைந்துள்ளது.

மக்கள் தொகையியல்
----------------

2001 ஆம் ஆண்டின் இந்திய மக்கள் தொகைக் கணக்கெடுப்பின்படி பதார்பூர் நகரத்தின் மக்கள்தொகை 11,291 நபர்கள் ஆகும். இம்மக்கள் தொகையில் 52.% நபர்கள் ஆண்கள் மற்றும் 48% நபர்கள் பெண்களாவர். பதார்பூர் நகரத்தின் எழுத்தறிவு சதவீதம் 84% ஆகும். நாட்டின் சராசரி தேசிய எழுத்தறிவு சதவீதமான 79.5% என்பதைவிட இது அதிகமாகும். 10% நபர்கள் 6 வயதுக்கு குறைவானவர்களாக உள்ளனர். மார்ச்சு 2016 நிலவரப்படி இந்நகரின் மக்கள் தொகை 1,50,000 நபர்களாக இருந்தது.

அரசியல்
-------

கரீம்கஞ்சு மக்களவைத் தொகுதிக்கு உட்பட்ட நகரமாக பதார்புர் உள்ளது. யமால் உத்தின் அகமது தற்பொழுது பதார்புர் நகரின் சட்டப்பேரவை உறுப்பினராக உள்ளார்

மேற்கோள்கள்
-----------

1. ↑  Falling Rain Genomics, Inc - Badarpur
2. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலம் பரணிடப்பட்டது. 2008-11-01 அன்று பார்க்கப்பட்டது.
3. ↑  "List of Parliamentary & Assembly Constituencies" (PDF). *Assam*. Election Commission of India. 2006-05-04 அன்று மூலம் (PDF) பரணிடப்பட்டது. 2008-10-05 அன்று பார்க்கப்பட்டது.
4. ↑  "Badarpur Constituency". *goassam.com*. 28 அக்டோபர் 2016 அன்று மூலம் பரணிடப்பட்டது. 27 October 2016 அன்று பார்க்கப்பட்டது.
**வனராஜ கார்சன்** (*Vanaraja Karsan*) 1938 ஆம் ஆண்டு வெளிவந்த இந்தியத் தமிழ் அதிரடித் திரைப்படம் ஆகும். ஹோமி வாதியா, இயக்கத்தில் வெளிவந்த இத்திரைப்படத்தில் ஜோன் காவாஸ், கே. ஆர். செல்லம், டி. கே. டி. சாரி மற்றும் பலர் நடித்திருந்தனர். டார்சான் பாத்திரப் படைப்பில் வெளிவந்த முதல் தென்னிந்தியத் திரைப்படம் இதுவாகும். இத்திரைப்படம் 1938 சூன் 4 இல் வெளிவந்து வணிகரீதியில் வெற்றிகரமாக ஓடியது. தமிழ்ப் பெண்ணான கே. ஆர். செல்லம் இத்திரைப்படத்தில் வன உடைகளில் நடித்திருந்தது அக்காலத்தில் பெரிதும் விமர்சிக்கப்பட்டது. அடுத்த ஆண்டில் இத்திரைப்படம் இந்தியிலும் வெளிவந்தது.

திரைக்கதை
---------

டாக்டர் குணசேகரன் தன் தகப்பனாருடன் சண்டையிட்டுக் கொண்டு அமிர்தரச இரகசியத்தைக் கண்டறிவதற்காக வனராஜபுரக் காட்டிற்கு தன் மனைவி, மகனுடன் வருகிறான். பலநாள் முயற்சியின் பின்னர் அமிர்தரத்தின் இரகசியத்தைக் கண்டுபிடித்து அதை ஒரு கடிதத்தில் எழுதி ஒரு தாயத்தில் வைத்து தன் குழந்தையின் கழுத்தில் போடுகிறான். பின்னாளில் ஒருநாள் சிங்கங்கள் வந்து குணசேகரனைக் கடித்துக் கொன்று விடுகின்றன. அவனுடைய மனைவியும் இறந்து விடுகிராள். அவர்களுடன் இருந்த *தாதா* என்ற காட்டு மனிதன் குழந்தையை எடுத்துக் கொண்டு பலூனில் செல்கிறான். இடி, மின்னல் முதலியவற்றால் பலூன் வெடித்து தாதாவும், குழந்தையும், மோதி என்ற நாயும் காட்டின் வேறோர் இடத்தில் வீழ்கிறார்கள். 15 ஆண்டுகள் கழிந்தன.

குணசேகரனுடைய தகப்பனார் வீரசிங்கம் தன் மகனின் முடிவைத் தெரிந்து வருந்தி பேரனைக் கன்டுபிடிப்பதற்காக தனது வளர்ப்பு மகள் *லீலாவுடன்* (கே. ஆர். செல்லம்) காட்டிற்கு வருகிறார். வழியில் அமிர்தரச இரகசியத்தைத் தேடித்திரிந்த *சபாபதி* என்பவனைச் சந்தித்து, மூவருமாகக் காட்டினுள் செல்கிறார்கள். அவர்களைக் காட்டுமிரான்டிகள் தாக்கவே, *கார்சன்* வந்து அவர்களைக் காப்பாற்றுகிறான். சபாபதி கார்சனின் கழுத்தில் உள்ள தாயத்தைப் பார்த்து அதனை அடைவதற்காக கார்சனை சுட முயல்கிறான். ஆனால் மற்றவர்கள் அவனைத் தடுத்து விடுகிறார்கள். மறுநாள், சபாபதி தாதாவை சுட்டுக் காயப்படுத்துகிறான். கார்சன் லீலாவைத் தூக்கிச் செல்கிறான். லீலா தாதாவின் காயத்தில் இருந்து குண்டை எடுத்து அவனைக் குணப்படுத்துகிறாள். பின்னர் கார்சனும் லீலாவும் காட்டில் மகிழ்ச்சியாகக் காலத்தைக் கழிக்கிறார்கள். வீரசிங்கம், லீலாவைப் பிரிந்து வருந்தியிருக்கும் போது, காட்டுமிராண்டிகள் வந்து வீரசிங்கம், சபாபதி ஆகியோரைப் பிடித்துச் செல்கிறார்கள். பிறகு என்ன நடந்தது என்பது கதை.

மேற்கோள்கள்
-----------

1. 1 2  பிரதீப் மாதவன் (15 திசம்பர் 2017). "குடும்பத்தைக் காப்பாற்ற திரை நடிப்பு! - கே.ஆர் செல்லம்". *கட்டுரை*. தி இந்து தமிழ். 15 திசம்பர் 2017 அன்று பார்க்கப்பட்டது.
2. ↑  G. Dhananjayan (2011). *The Best of Tamil Cinema*. **1**. Galatta Media. பக். 32–33.
**வனத்துறைப் பணியாளர்**  (*Forest range officer*) என்பவர் மாநில அரசாங்கத்தில் ஒரு மாநில வன சேவையின் அதிகாரியாவார். சில மாநிலங்களில், இவர்கள் "வன வரம்பு அதிகாரி" என்றும், முதன்மை தலைமை வனப்பாதுகாவலர், தலைமை வனப்பாதுகாவலர், வனப்பாதுகாவலர் , உதவி வனப்பாதுகாவலர் , மாவட்ட வன அதிகாரி, வனச்சரக அதிகாரி அழைக்கப்படுகின்றனர். இவர்கள் பரிந்துரைக்கப்பட்ட காக்கி சீருடையை அணிவார்கள். அதில் 3 மூன்று (ஐந்து புள்ளிகள்) நட்சத்திரங்கள் தோளில் கோடுகள் இல்லாமல் இருக்கும்.
பணியாளர்கள், வனவர், ஓட்டுனர் உரிமத்துடன் கூடிய வனக் காப்பாளர், வனக் காவலர்  எனவும் அறியப்படுகின்றனர்.

தேர்வு முறைகள்
--------------

உயர் பணியில் நியமிக்கப்படும் அதிகாரிகள் மத்திய அரசு பணியாளர் தேர்வாணையம் மூலமாகவும் நேரடியாக இந்திய வனப்பணியீலும்  மாநில வனப்பணியில் உதவி வனப்பாதுகாவலர்கள், வனச்சரகர்கள் தமிழ்நாடு அரசு பணியாளர் தேர்வாணையத்தின் மூலமாகவும் தேர்வுசெய்யப்படுகிறார்கள். பணிஅயாளர்களான வனவர் வன காப்பாளர் வனக்காவலர் ஆகியோர் இதுவரை மாவட்ட வேலைவாய்ப்பு அலுவலகம் மூலமாக பதிவுமூப்பு அடிப்படையில் தேர்வு பட்டியல் பெறப்பட்டு அதில் இடம் பெற்றவர்களுக்கு தேர்வு மற்றும் உடற்திறன் தேர்வு நடத்தப்பட்டு தேர்வுசெய்யப்பட்டு வந்தனர். தற்போது தமிழ்நாடு சீருடைப் பணியாளர் தேர்வு வாரியம் (காவல்துறை தீயணைப்புத் துறையினர்
போல்) மூலம் தேர்வு செய்யப்பட உள்ளனர்.

வனவர் பணிக்கு இளங்கலை அறிவியியல் அல்லது இளங்களை பொறீயியல் பட்டமும் வன காப்பாளர் பதவிக்கு பனிரண்டாம் வகுப்பும் கல்வித் தகுதியாக நிர்ணயிக்கப்பட்டுள்ள வயது வரம்பு 30 இருக்கவேண்டும். வனவர் பணிக்கு எழுத்துத் தேர்வுஉடல் தகுதித் திறன் நேர்முகத் தேர்வு ஆகியவையும் வன காப்பாளர் பணிக்கு எழுத்துத் தேர்வு மற்றும் உடல் தகுதித் திறன் தேர்வு லமும் தேர்வு செய்யப்படுகிறது

பொறுப்புகள்
-----------

வனத்தைப் பாதுகாத்தல், வனத்தின் சுற்றுச்சூழலைக் கண்காணித்தல், விலங்குகளுக்கும் மனிதர்களுக்கும் இடையேயான மோதல்களை நெறிப்படுத்துதல் வனவருடைய பணிகளாகும்
இந்த வேலையில் சேருவதற்கு உடல் தகுதியும் படிப்புத் தகுதியும் இருக்க வேண்டும். உடல்தகுதியாக 160 செமீ உயரம் இருக்கவேண்டும். இவர்கள் தகுதித் தேர்வு மற்றும் எழுத்துத்தேர்வில் அதிக மதி்ப்பெண் எடுக்க வேண்டும். இவர்கள் 5 மணி நேரத்தில் 25 கிமீ கடக்க வேண்டும். தேர்ந்தெடுக்கப்பட்ட வனச்சரக அழுவலர்கள் வனக் கல்விக் கூடத்தில் வனவியல் கல்வி கற்பிக்கப்படுகிறது .பயிற்சிகாலம் 18 மாதங்கள் இதில் வனம் மற்றும் வேளாண்மை சம்பதப்பட்ட 35 பாடங்கள் கற்பிக்கப்படுகின்றன. பயிற்சிக்காலங்களில் சம்பளம் வழங்கப்படும்

சான்றுகள்
---------

1. ↑
2. ↑   பரணிடப்பட்டது 2016-03-05 at the வந்தவழி இயந்திரம்
**கைலாசு சங்கலா** (*Kailash Sankhala*; 30 சனவரி 1925 – 15 ஆகத்து 1994) என்பவர் இந்திய இயற்கையியலாளரும், இயற்கைக் காப்பாளரும் ஆவார். இவர் தில்லி, தேசிய விலங்கியல் பூங்காவின் இயக்குநராகவும், and Chief Wildlife Warden of ராஜஸ்தான் மாநில தலைமை வனவிலங்குக் காப்பாளராகவும் பணியாற்றினார். இவர் இந்தியாவில் அழிவின் விளிம்பில் இருந்த புலிகளைக் காப்பற்ற சிறப்பாக பணியாற்றியதற்காக அறியப்படுகிறார். இவர் இந்தியாவில் 1973 ஆம் ஆண்டு துவங்கப்பட்ட புலிகள் பாதுகாப்பு திட்டத்தின் முதலாவது இயக்குநராக நியமிக்கப்பட்டார். இவர் "இந்தியாவின் புலி மனிதர்" என அழைக்கப்பட்டார். இவருக்கு 1992 ஆம் ஆண்டு பத்மஸ்ரீ விருது வழங்கி இந்திய அரசு சிறப்பித்தது. 2013 இல் ராசசுத்தான் ரத்தன் விருதும் வழங்கப்பட்டது.

மேற்கோள்கள்
-----------

1. ↑  Valmik Thapar (1 February 2006). *Saving Wild Tigers 1900–2000*. Orient Blackswan. பக். 155–. பன்னாட்டுத் தரப்புத்தக எண்:978-81-7824-150-0. .
2. ↑  Sujit Mukherjee (1 January 1993). *Forster and Further: The Tradition of Anglo-Indian Fiction*. Orient Blackswan. பக். 222–. பன்னாட்டுத் தரப்புத்தக எண்:978-0-86311-289-8. .
3. ↑
தானுந்து ஒரு நீடுழை பொருள். அதற்கு ஆற்றல் அளிக்கும் பெட்ரோல் நீடித்து உழைக்காப் அல்லது நுகர்வுப் பொருளாகும்.
**நீடுழை பொருட்கள்** என்பவை நீண்டகாலம் பயன்படுத்துவதாக விரைவில் தேய்மானம் அடையாத பொருள்களாகும். குறிப்பாக அப்பொருள்களின் பயன்பாடுகள் மிக நீண்ட காலத்திற்கு வாடிக்கையாளர்கள் நுகரும்வண்ணம் உள்ளதாகும். செங்கற்கள் இதற்கு மிக பொருத்தமான உதாரணமாகும். ஏனெனில் கட்டிடங்களில் உள்ள செங்கற்களின் தேய்மானம் என்பது அனேகமாக இல்லையென்றே கூறமுடியும். குளிர்சாதன பெட்டி அல்லது மகிழுந்து போன்ற நீடுழைப் பொருட்கள் தொடர்ந்து பல ஆண்டு பயன்பாட்டில் இருக்கும். எனவே நீடுழைப் பொருட்கள் பொதுவாக அடுத்தடுத்த கொள்முதல்களுக்கு இடையே நீண்ட காலத்திற்கு பயன்படுவதாக இருப்பதாக வகைப்படுத்தப்படுகின்றன. மோட்டார் வாகனங்கள், புத்தகங்கள், வீட்டு உபயோகப்பொருட்கள், விளையாட்டு உபகரணங்கள், தங்க ஆபரணங்கள், மருத்துவ கருவிகள், விளையாட்டு பொம்மைகள் போன்றவைகள் நீண்டகால பொருட்கள் என அழைக்கலாம். 

நீடித்து உழைக்காப் பொருட்கள் விற்கும் கடையின் இடைகழி
நூகர் பொருட்களான குளிர்பானங்கள்
**நீடித்து உழைக்காப் பொருட்கள்** அல்லது **மென்பொருள்கள்** என்பவை நீடுழை பொருட்கள் என்பதற்கு எதிர்மறையானவை. நீடித்து உழைக்காப் பொருட்கள் என்பவை ஒருமுறை பயன்படுத்தும் பொருட்களாகவோ அல்லது மூன்று ஆண்டுகளுக்கும் குறைவான ஆயுட்காலம் கொண்டவை என வரையறுக்கபடலாம். எடுத்துக்காட்டாக அழகு சாதன பொருட்கள், துப்புறவு பொருட்கள், உணவு, எரிபொருள், பீர், சிகரெட்டுகள், மருந்துகள், புகையிலை, அலுவலக பொருட்கள், இரப்பர், நெகிழிகள், துணி, ஆடை, காலணி போன்ற விரைவாக நகரும் நுகர்வோர் பொருட்களும், நீடித்து நிலைக்க முடியாத பொருட்களும் ஆகும்.
நீடுழை பொருட்கள் பொதுவாக வாடகைக்கும் மறு விற்பனைக்கும் கிடைக்கும். ஆனால் நீடித்து உழைக்காப் பொருட்கள் விற்பனைக்கு மட்டுமே கிடைக்கும், வாடகைக்கு கிடைக்காது. நீடித்து உழைக்காப் பொருட்களை வாங்குவது ஒரு முதலீடாக கருதப்படுகிறது.

குறிப்புகள்
-----------

1. ↑  Arthur O'Sullivan (economist); Sheffrin, Steven M. (2003). *Economics: Principles in Action*. Upper Saddle River, New Jersey 07458: Pearson Prentice Hall. பக். 302. பன்னாட்டுத் தரப்புத்தக எண்:978-0-13-063085-8. .
கணிதத்தில் **நீட்டிக்கப்பட்ட மெய்யெண் கோடு** அல்லது **கேண்முறையில் நீட்டிக்கப்பட்ட மெய்யெண் தொகுதி** (*affinely extended real number system*) என்பது மெய்யெண் கணம் (கோடு) **R** உடன் +∞ மற்றும் −∞ என்ற இரு உறுப்புகளை இணைக்கக் கிடைக்கும் எண் தொகுதியாகும். புதிதாக இணைக்கப்பட்ட இரு உறுப்புகளும் (+∞ , −∞) மெய்யெண்கள் அல்ல. +∞ என்பது பெரும்பாலும் ∞ என எழுதப்படுகிறது. கேண்முறையில் நீட்டிக்கப்பட்ட மெய்யெண் தொகுதியின் குறியீடு:

**R** அல்லது [−∞, +∞].
{\displaystyle {\overline {R}}=\mathbb {R} \cup \{+\infty ,-\infty \}}

கணித அடிப்படைச் செயல்கள்
------------------------

மெய்யெண் கணம் **R** இன் கணிதச் செயல்களைக் கீழே தரப்பட்டுள்ளவாறு **R** க்கும் நீட்டிக்கலாம்:

{\displaystyle {\begin{aligned}a+\infty =+\infty +a&=+\infty ,&a&\neq -\infty \\a-\infty =-\infty +a&=-\infty ,&a&\neq +\infty \\a\cdot (\pm \infty )=\pm \infty \cdot a&=\pm \infty ,&a&\in (0,+\infty ]\\a\cdot (\pm \infty )=\pm \infty \cdot a&=\mp \infty ,&a&\in [-\infty ,0)\\{\frac {a}{\pm \infty }}&=0,&a&\in \mathbb {R} \\{\frac {\pm \infty }{a}}&=\pm \infty ,&a&\in (0,+\infty )\\{\frac {\pm \infty }{a}}&=\mp \infty ,&a&\in (-\infty ,0)\end{aligned}}}
இங்கு, "*a* + ∞" என்பது "*a* + (+∞)" , "*a* − (−∞)" இரண்டையும் குறிக்கும். அதேபோல் "*a* − ∞" என்பது "*a* − (+∞)" , "*a* + (−∞)" இரண்டையும் குறிக்கும்.

ஆனால் ∞ − ∞, 0 × (±∞), ±∞ / ±∞ ஆகியவை வரையறுக்கப்படவில்லை. அவை தேரப்பெறா வடிவங்கள் என அழைக்கப்படுகின்றன.

இயற்கணிதப் பண்புகள்
-------------------

**R** ஒரு களமாகவோ, வளையமாகவோ, குலமாகவோ அல்லது அரைக்குலமாகக் கூட அமைவதில்லை. ஆயினும் பின்வரும் பண்புகளைக் கொண்டுள்ளது:

* *a* + (*b* + *c*), (*a* + *b*) + *c* இரண்டும் சமம் அல்லது இரண்டுமே வரையறுக்கப்பட்டிருக்காது.
* *a* + *b*, *b* + *a* இரண்டும் சமம் அல்லது இரண்டுமே வரையறுக்கப்பட்டிருக்காது.
* *a* × (*b* × *c*), (*a* × *b*) × *c* இரண்டும் சமம் அல்லது இரண்டுமே வரையறுக்கப்பட்டிருக்காது.
* *a* × *b*, *b* × *a* இரண்டும் சமம் அல்லது இரண்டுமே வரையறுக்கப்பட்டிருக்காது.
* *a* × (*b* + *c*), (*a* × *b*) + (*a* × *c*) இரண்டும் வரையறுக்கப்பட்டிருந்தால் சமமாக இருக்கும்.
* *a* ≤ *b* மற்றும் *a* + *c* , *b* + *c* இரண்டும் வரையறுக்கப்பட்டிருப்பின்:

*a* + *c* ≤ *b* + *c*.
* *a* ≤ *b* , *c* > 0, மேலும் *a* × *c* and *b* × *c* இரண்டும் வரையறுக்கப்பட்டிருப்பின்:

*a* × *c* ≤ *b* × *c*.

மேற்கோள்கள்
-----------

* David W. Cantrell, "Affinely Extended Real Numbers", *MathWorld*.
ராபர்ட் ஹார்ட் ஏற்படுத்திய *வனத் தோட்டத்தின்* தோற்றம்.
**வனத்தோட்ட வளர்ப்பு முறை** (*Forest gardening*) **அடுக்குமுறை சாகுபடி**, அல்லது **அடிசில் சோலைகள்** என்பது பொதுவாக வேளாண்காடு வளர்ப்பு முறையில் ஒன்றாக எடுத்துக்கொண்டு விவசாயப் பண்ணை போல் மரங்கள், மூலிகைகள், காய், மற்றும் கனி போன்றவற்றைக் கொடுக்கும் தாவரங்கள் போன்றவற்றை ஒரே சூழலில் வளர்க்கும் முறை ஆகும். இதன் மூலம் அதிகச் செலவுகள் செய்ய வேண்டியது இல்லை. ஒரு தாவரத்தின் துணையுடன் மற்ற தாவரங்களும் பெரிய அளவில் பலன் கொடுக்க ஆரம்பிக்கும். அதோடு பறவைகள், விலங்குகள் போன்றவற்றின் பாதுகாப்பு மண்டலமாக இவை மாறுகின்றன. இம்முறையில் துணை நடவை பயன்படுத்துகிறார்கள்.

*வனத் தோட்ட வளர்ப்பு முறையானது* வெப்பமண்டல காலநிலையில் பழங்காலத்திலிருந்து கடைப்பிடிக்கப்பட்டு வரும் ஒரு வழிமுறையாகும். 1980 ஆம் ஆண்டுகளில் மித வெப்ப மண்டல காடுகளிலும் இந்த வகை சாகுபடி முறையை ராபர்ட் ஹார்ட் என்பவர் புகுத்தினார்.

மேற்கோள்கள்
-----------

1. ↑  ஏர் 18: காட்டிடம் இருந்து கற்றுக்கொள்வோம்﻿ தி இந்து தமிழ் 06 பிப்ரவரி 2016
2. ↑  Crawford, Martin (2010). *Creating a Forest Garden*. Green Books. பக். 18.
**கழியல்நடை ஆட்டம்** தமிழகத்தில் வேலூர் மாவட்டத்தில் விளையாடப்படுகிறது. கழியில் யாரும் நிற்க முடியாது. ஆடலாம். (மிதிவண்டியில் யாரும் நிற்க முடியாது. ஓடலாம். அது போன்ற நேர்நிலைதான் இது)

கழியல்நடை ஆட்டத்தில் இரண்டு வகை உண்டு.

1. ஒருகழி நடை
2. இருகழி நடை

சுமார் கை அளவு பருமனும், பத்து அடி உயரமும் கொண்ட ஒரு மூங்கில் கழியில் சுமார் ஒருமுழ உயரமுள்ள கணுவுக்கு மேல் சுமார் ஒரு அடி நீளமுள்ள அதே பருமன் கொண்ட துண்டுக் கழி ஒன்றைக் கட்டி, அதில் காலை உருத்தாமல் இருக்கத் துணிகளைச் சுற்றி வைத்துக்கொண்டு சுவரைப் பிடித்துக்கொண்டு அந்தத் துண்டுக்கழியின் மேல் இருபுறமும் காலை ஊன்றி நின்று, கம்பைத் தூக்கித் தவ்வித் தவ்வி நடந்து செல்லுதல் ஒருகழி நடை

பொய்க்கால் குதிரை ஆட்டத்தில் இரண்டு கால்களிலும் கட்டை கட்டிக்கொண்டு அதன்மேல் நடந்து ஆடுவர். இந்தக் கட்டை சுமார் 10 அங்குல உயரந்தான் இருக்கும். 

இரண்டு கழிகளில் ஏறி நடக்கும் இருகழி நடை ஆட்டத்தில் சுமார் ஐந்தடி உயரத்துக்கு மேல் நின்று அதற்கும் மேலுள்ள அதன் தலைக்கொம்பைப் பிடித்துக்கொண்டு நடந்து கூட்டாகப் பலர் ஆடுவர். இதனைக் கொக்கலிக்கட்டை ஆட்டம் எனவும் கூறுகின்றனர்.

மேலும் பார்க்க
--------------

* கழியல்
* தமிழர் விளையாட்டுகள் (அண்மைய காலம்)
* கழியலாட்டம்
**சர் எர்பெர்ட்டு பேக்கர்**, KCIE, FRIBA, (*Sir Herbert Baker*, சூன் 9, 1862 – பெப்ரவரி 4, 1946) இரு பத்தாண்டுகளுக்கு தென்னாப்பிரிக்க கட்டிடவியலில் பெரும் தாக்கமேற்படுத்திய பிரித்தானியக் கட்டடக் கலைஞர் ஆவார். இவர் புது தில்லியின் மிகவும் அறியப்படும் அரசுக் கட்டிடங்களின் முதன்மை வடிவமைப்பாளராகவும் விளங்கினார். இவர் கென்ட் கவுன்ட்டியின் கோப்யாமில் பிறந்து அங்கேயே இறந்தார்.

தென்னாப்பிரிக்காவில் இவர் வடிவமைத்த பல தேவாலயங்கள், பள்ளிகள், இல்லங்களில் பிரிடோரியாவின் யூனியன் பில்டிங்சு, ஜோகானஸ்பேர்க்கின் செயின்ட் ஜான்சு கல்லூரி, வையின்பெர்கு ஆண்கள் பள்ளி, கேப்டவுனின் குரூட் ஷூர் ஆகியன குறிப்பிடத்தக்கன. எட்வின் லூட்டியன்சுடன் இணைந்து புது தில்லியின் ராஷ்டிரபதி பவன், நாடாளுமன்றம் தலைமைச் செயலகத்தின் வடக்கு, தெற்கு வளாகங்கள் போன்றவற்றை வடிவமைத்தார். 1931இல் இவர்கள் இருவரும் இணைந்து உருவாக்கிய புதுதில்லி பிரித்தானியாவின் இந்தியப் பேரரசின் தலைமைநகரமாக அமைந்தது; பின்னர் இதுவே இந்தியாவின் தலைநகரமாயிற்று. மேலும் இவர் கென்யாவின் நைரோபியிலுள்ள பிரின்சு ஆப் வேல்சு பள்ளியின் (தற்போது நைரோபி பள்ளி) நிர்வாகக் கட்டிடங்களை வடிவமைத்துள்ளார். இவரது கல்லறை வெஸ்ட்மின்ஸ்டர் மடத்தில் உள்ளது.

மேற்சான்றுகள்
-------------

1. ↑  "Dictionary of Scottish Architects". 2015-09-19 அன்று மூலம் பரணிடப்பட்டது. 2016-08-16 அன்று பார்க்கப்பட்டது.
2. ↑  Abramson, Daniel M (May 2009). "Baker, Sir Herbert". *Oxford Dictionary of National Biography*. ஒக்ஸ்போர்ட் பல்கலைக்கழகப் பதிப்பகம். 15 January 2016 அன்று பார்க்கப்பட்டது. வார்ப்புரு:Subscription or membership required
**இஸ்லாம் பிபி (Islam Bibi)** (பிறப்பு: 1974 - இறப்பு: 2013) இவர் ஆப்கானித்தானின் எல்மந்த் மாகாணத்தின் காவல்துறை அதிகாரி ஆவார். 

இஸ்லாம் 1974இல் குந்தூஸ் மாகாணத்தில் பிறந்தார்.  இவர் 1990களில் ஈரானில் அகதியாக இருந்தார். அதன் பிறகு, பிபி மீண்டும் தாலிபான்களுக்கு எதிராக ஒரு காவல் அதிகாரியாக வந்தார்.  இவருடைய குடும்பம் இவரது காவல் வேலைக்கு எதிராக இருந்தது. இவருடைய சகோதரன் இவரை மூன்று முறை கொல்ல முயன்றார்.  பின்னர், பிபி திருமணம் செய்து கொண்டார். இவருக்கு ஆறு குழந்தைகள் (4 சிறுவர்கள் மற்றும் 2 பெண்கள்) இருந்தனர். 

இஸ்லாம் பிபி 2000இல் இரண்டாவது லெப்டினன்ட் பதவிக்கு உயர்ந்தார். நேரடியாக இரகசியப் பிரிவுத் தலைவரின் கீழ் பணிபுரிந்தார். இஸ்லாம் பிபி 2013 சூலை 4 அன்று சுட்டுக் கொல்லப்பட்டார். ஒரு காவல்துறை அதிகாரியாக இருக்கும் இவரது மைத்துனர், தனது மோட்டார் சைக்கிளில் இவரை வேலைக்கு அழைத்துச் செல்ல வந்தார். இவரது வீட்டிலிருந்து 50 மீட்டர் தொலைவில் சுட்டுக் கொல்லப்பட்டார். இந்த தாக்குதலில் அவரது மைத்துனரும் காயமடைந்தார்.

குறிப்புகள்
-----------

1. ↑  rahman, bahram- (July 13, 2013). "Afghanistan's indifference to murder of top female officer: Islam Bibi". *natoassociation.ca* (ஆங்கிலம்). NATO Association of Canada (NAOC). July 27, 2019 அன்று மூலம் பரணிடப்பட்டது.
2. ↑  "Female Police Officers Helmand and Kandahar ANP". *afghan-bios* (ஆங்கிலம்). July 27, 2019 அன்று மூலம் பரணிடப்பட்டது.
3. ↑  "Helmand's most senior policewoman: 'My brother tried to kill me three times'". *telegraph.co.uk* (ஆங்கிலம்). 27 July 2019 அன்று மூலம் பரணிடப்பட்டது.
**டெல்டா** (*DEscription Language for TAxonomy*)(வகைப்பாட்டியலுக்கான விளக்க மொழி) என்பது உயிரினங்களின் விளக்கங்களைப் பதிவு செய்வதற்கு வகைப்பாட்டியலில் பயன்படுத்தப்படும் தரவு வடிவமாகும். இது கணினி செயலாக்கத்திற்காக வடிவமைக்கப்பட்டுள்ளது. இது அடையாள திறவுகளை உருவாக்க அனுமதிக்கிறது.

இது ஒரு தரநிலையாகப் பரவலாக ஏற்றுக்கொள்ளப்பட்டுள்ளது. இந்த வடிவமைப்பைப் பயன்படுத்திப் பல நிரல்கள் பல்வேறு வகைபிரித்தல் பணிகளுக்குக் கிடைக்கின்றன.

இது 1971 முதல் 2000ஆம் ஆண்டு வரையிலான காலத்தில் ஆத்திரேலியாவில் உள்ள பொதுநல வாய அறிவியல் மற்றும் தொழிலக ஆராய்ச்சி அமைப்பின் ஆத்திரேலியப் பூச்சியியல் பிரிவினால் வடிவமைக்கப்பட்டது, இதில் குறிப்பிடத்தக்க பங்களிப்பினை மைக்கேல் ஜே. டால்விட்சு மேற்கொண்டார். மிகச் சமீபத்தில், *அட்லசு ஆப் லிவிங் ஆத்திரேலியா* டெல்டா மென்பொருளை ஜாவாவில் மீண்டும் எழுதியது. இதனால் இதனை ஜாவா சூழலில் மற்றும் பல இயக்க முறைமைகளில் இயக்க முடியும். மென்பொருள் தொகுப்பை இப்போது அடலசு ஆப் லிவிங் ஆத்திரேலியா தளத்தில் காணலாம் மற்றும் பதிவிறக்கம் செய்யலாம்.

டெல்டா அமைப்பு
--------------

டெல்டா அமைப்பு என்பது டெல்டா வடிவத்தில் கட்டமைக்கப்பட்ட ஒருங்கிணைந்த நிரல்களின் குழுவாகும். முக்கிய நிரல் டெல்டா தொகுப்பி ஆகும். இது எத்தனை வகைப்பாட்டியல் பிரிவிற்கும் எழுத்துகளின் தளங்களை உருவாக்குவதற்கான இடைமுகத்தை வழங்குகிறது. *இண்ட்கீ* (Intkey) எனப்படும் ஊடாடும் அடையாள விசையின் வெளியீட்டை அனுமதிக்கும் டெல்டா தொகுப்பிலிருந்து நிரல்களின் முழு தொகுப்பையும் கண்டுபிடித்து இயக்கலாம். மற்ற சக்திவாய்ந்த அம்சங்களில் இயற்கையான மொழி விளக்கங்கள், முழு அறுதியிடல் மற்றும் வகைப்பாட்டுப் பிரிவுகளுக்கிடையேயான வேறுபாடுகள் ஆகியவை அடங்கும்.

மேற்கோள்கள்
-----------

1. ↑  Dallwitz, M. J. "DELTA - DEscritption Language for Taxonomy".
2. ↑  "Open DELTA". *Atlas of Living Australia*.
3. ↑  Dallwitz, M. J. (1980). "A General System for Coding Taxonomic Descriptions". *Taxon* **29** (1): 41–46. doi:10.2307/1219595.

வெளி இணைப்புகள்
---------------

* ஆரம்பநிலைக்கு DELTA. வகைபிரித்தல் மென்பொருள் தொகுப்பு DELTA இல் ஒரு அறிமுகம்
* அதிகாரப்பூர்வ இணையதளம்